<classify> JAJI Mkuu wa Zanzibar, Omar Othman Makungu amesema ujenzi wa jengo la Ofi si ya Mahakama kuu Tunguu unaanza mwaka huu wa fedha baada ya serikali kutenga bajeti yake. Alisema hayo alipozungumza na gazeti hili ofisini kwake Vuga alipoulizwa mipango ya Mahakama kuhusu ujenzi wa jengo la kisasa. Alisema kwa zaidi ya miaka mitatu sasa Serikali ilikuwa ikitenga fedha za mradi wa jengo la Mahakama Kuu lakini kwa bahati mbaya zilikuwa zinaingizwa katika akaunti ya wizara. Alisema kwa mujibu wa utaratibu, fedha hizo zilikuwa ziingizwe katika akaunti ya Mahakama Kuu Zanzibar tayari kwa matumizi yake huko.Matarajio yetu makubwa sasa tutajenga jengo la Mahakama Kuu Tunguu Wilaya ya Kati Unguja baada ya kutengewa fedha zikawekwa akaunti yetu tofauti na huko nyuma, alisema. Alisema jengo la Mahakama Kuu Vuga mji Mkongwe lina ufinyu wa nafasi kwa watendaji wa Idara ya Mahakama, Majaji na Mahakimu. Alisema wakati mwingine wanalazimika kuahirisha kesi kwa kukosekana kwa nafasi ya chumba cha kuendesha kesi na kutoa hukumu.Tuna ufinyu wa nafasi jengo la Mahakama Kuu ya Zanzibar, Vuga na kuchelewesha baadhi ya hukumu na uendeshaji wa kesi, alisema.Serikali ya Mapinduzi ya Zanzibar SMZ imetenga jumla ya sh.bilioni 15 kwa ajili ya kutekeleza mradi wa ujenzi wa jengo la Mahakama Kuu huko Tunguu Wilaya ya kati  <topic>: kitaifa 